་ལ་བཞི། གཞན་གྱིས་སྨྲས་པ་རྟེན་འབྱུང་གི་དེ་ཉིད་མ་རྟོགས་
པའི་རྩོད་པར་བསྟན་པ། རང་གི་བཞེད་པ་སྟོང་བའི་དོན་རྟེན་འབྱུང་གི་དོན་དུ་བསྟན་
པ། དེ་ལྟར་མི་འདོད་པ་ལ་རྣམ་བཞག་ཐམས་ཅད་མི་འཐད་པའི་ཚུལ། རྟེན་འབྱུང་གི་
དེ་ཉིད་མཐོང་ན་བདེན་བཞིའི་དེ་ཉིད་མཐོང་བར་འགྱུར་བ་སྟོན་པའོ། །དང་བོ་ལ་
གཉིས། གཞན་གྱིས་བཀོད་པའི་སྐྱོན་རང་ལ་མི་འཇུག་པའི་ཚུལ། སྐྱོན་འགོད་པ་བོ་
ཉིད་ལ་སྐྱོན་དེ་འཇུག་པའི་ཚུལ། དང་བོ་ལ་གསུམ། སྐྱོན་བརྗོད་མི་འཇུག་པའི་རྒྱུ་མཚན།
སྐྱོན་བརྗོད་མི་འཇུག་པར་བསྟན་པ་དངོས་བསྟན་པ། སྐྱོན་མེད་པར་མ་ཟད་ཡོན་ཏན་
ཡོད་པའི་ཚུལ་ལོ། །དང་བོ་ལ་གཉིས། དོན་གསུམ་མ་རྟོགས་པར་རྩོད་པར་བསྟན་པ།
དེ་ལྟར་རྩོད་པས་བདེན་གཉིས་མ་རྟོགས་པར་བསྟན་པའོ། །དང་བོ་ནི། དེ་ལ་བཤད་པ་
ཁྱོད་ཀྱིས་ནི། །ཞེས་སོགས་ཚིགས་བཅད་གཅིག་བྱུང༌། གཉིས་པ་ལ་ལྔ། གང་ཞིག་མ་
རྟོགས་པའི་བདེན་གཉིས་ཀྱི་ངོ་བོ། བདེན་གཉིས་མི་ཤེས་ན་གསུང་རབ་ཀྱི་དེ་ཉིད་མི་
ཤེས་པར་བསྟན་པ། བདེན་གཉིས་བསྟན་པའི་དགོས་པ། བདེན་གཉིས་ལ་ལོག་པར་
བཟུང་བའི་ཉེས་དམིགས་བསྟན་པ། བདེན་གཉིས་རྟོགས་དཀའ་བས་སྟོན་པས་དང་
བོར་མ་བསྟན་པའི་ཚུལ་ལོ། །དང་བོ་ནི། སངས་རྒྱས་རྣམས་ཀྱིས་ཆོས་བསྟན་པ། །ཞེས་
སོགས་ཚིགས་བཅད་གཅིག་བྱུང་། གཉིས་པ་ནི། གང་དག་བདེན་པ་དེ་གཉིས་ཀྱི། །ཞེས་
སོགས་ཚིགས་བཅད་གཅིག་བྱུང༌། གསུམ་པ་ནི། ཐ་སྙད་ལ་ནི་མ་བརྟེན་པར། །ཞེས་
སོགས་ཚིགས་བཅད་གཅིག་བྱུང་། བཞི་བ་ནི། སྟོང་བ་ཉིད་ལ་ལྟ་ཉེས་ན། །ཞེས་སོགས་
ཚིགས་བཅད་གཅིག་བྱུང་། ལྔ་བ་ནི། དེ་ཕྱིར་ཞན་པས་ཆོས་འདི་ཡི། །ཞེས་སོགས་ཚིགས་
- 168-

༄༅། །བྲག་དགོན་རྡོ་རྗེ་འཆང་སྐུ་འཕྲེང་ལྔ་བའི་གསུང་འབུམ།
བཅད་གཅིག་བྱུང་། གཉིས་པ་སྐྱོན་བརྗོད་མི་འཇུག་པར་བསྟན་པ་དངོས་བསྟན་པ་ནི།
སྐྱོན་དུ་ཐལ་བར་འགྱུར་བ་ནི། །ཞེས་སོགས་ཚིགས་བཅད་གཅིག་བྱུང་། གསུམ་པ་སྐྱོན་
མེད་པར་མ་ཟད་ཡོན་ཏན་ཡོད་པའི་ཚུལ་བསྟན་པ་ནི། གང་ལ་སྟོང་བ་ཉིད་རུང་བ། །
དེ་ལ་ཐམས་ཅད་རུང་བར་འགྱུར། །ཞེས་པའི་གཞུང་འདི་བྱུང་། གཉིས་པ། སྐྱོན་འགོད་
པ་བོ་ཉིད་ལ་སྐྱོན་དེ་འཇུག་པའི་ཚུལ་ལ་གསུམ། སྐྱོན་འགོད་པ་བོ་ཉིད་ལ་སྐྱོན་དེ་འཇུག་
པའི་རྒྱུ་མཚན། དེས་རང་གི་སྐྱོན་ལ་གཞན་གྱི་སྐྱོན་དུ་བཟུང་ཚུལ། སྐྱོན་དེ་རྣམས་གང་
ཡིན་གསལ་བར་བསྟན་པའོ། །དང་བོ་ནི། གང་ལ་སྟོང་ཉིད་མི་རུང་བ། །དེ་ལ་ཐམས
ཅད་རུང་མི་འགྱུར། །ཞེས་པའི་གཞུང་འདི་བྱུང༌། གཉིས་པ་ནི། ཁྱོད་ནི་རང་གི་སྐྱོན་
རྣམས་ནི། །ཞེས་སོགས་ཚིགས་བཅད་གཅིག་བྱུང་། གསུམ་པ་ནི། གལ་ཏེ་དངོས་རྣམས་
ངང་བཞིན་ལས། །ཞེས་སོགས་ཚིགས་བཅད་གཉིས་བྱུང་། གཉིས་པ་རང་གི་བཞེད་པ་
སྟོང་བའི་དོན་རྟེན་འབྱུང་གི་དོན་དུ་བསྟན་པ་ནི། རྟེན་ཅིང་འབྲེལ་བར་འབྱུང་བ་
གང༌། །ཞེས་སོགས་ཚིགས་བཅད་གཉིས་བྱུང་། གསུམ་པ་དེ་ལྟར་མི་འདོད་པ་ལ་རྣམ་
བཞག་ཐམས་ཅད་མི་འཐད་པའི་ཚུལ་ལ་དྲུག ཤེས་བྱ་བདེན་བཞི་མི་རུང་བར་ཐལ་བ་
བསྟན་པ། བདེན་བཞི་ཤེས་པ་སོགས་དང་འབྲས་བུ་བཞི་མི་རུང་བར་ཐལ་བ་བསྟན་
པ། དཀོན་མཆོག་གསུམ་མི་རུང་བར་ཐལ་བ་བསྟན་པ། བྱེད་པ་བོ་དང་ལས་འབྲས་མི་
རུང་བར་ཐལ་བ་བསྟན་པ། འཇིག་རྟེན་པའི་ཐ་སྙད་མི་རུང་བར་ཐལ་བ་བསྟན་པ།
འཇིག་རྟེན་ལས་འདས་པའི་ཐ་སྙད་མི་རུང་བར་བསྟན་པའོ། །དང་བོ་ནི། གལ་ཏེ་འདི་
ཀུན་མི་སྟོང་ན། །ཞེས་སོགས་ཚིགས་བཅད་དྲུག་བྱུང་། གཉིས་པ་ནི། གལ་ཏེ་རང་
བཞིན་ཉིད་ཀྱིས་ནི། །ཞེས་སོགས་ཚིགས་བཅད་གསུམ་བྱུང༌། གསུམ་པ་ནི། འབྲས་བུ་
མེད་ན་འབྲས་གནས་མེད། །ཞེས་སོགས་ཚིགས་བཅད་བཞི་བྱུང༌། བཞི་བ་ནི། འགའ་
- 169 -

༄༅། །རྨ་གླིང་གསེར་འཁོར་ཆོས་རིག་དཔེ་ཚོགས།
ཡང་ཆོས་དང་ཆོས་མིན་པ། །ཞེས་སོགས་ཚིགས་བཅད་གསུམ་བྱུང་། ལྔ་བ་ནི། རྟེན་
ཅིང་འབྲེལ་བར་འབྱུང་བ་ཡི། །ཞེས་སོགས་ཚིགས་བཅད་གསུམ་བྱུང་། དྲུག་པ་ནི། གལ་
ཏེ་སྟོང་བ་ཡོད་མིན་ན། །ཞེས་སོགས་ཚིགས་བཅད་གཅིག་བྱུང༌། བཞི་བ་རྟེན་འབྱུང་
གི་དེ་ཉིད་མཐོང་ན་བདེན་བཞིའི་དེ་ཉིད་མཐོང་བར་འགྱུར་བ་སྟོན་པ་ནི། གང་གིས་
རྟེན་ཅིང་འབྲེལ་བར་འབྱུང༌། །ཞེས་སོགས་ཚིགས་བཅད་གཅིག་བྱུང་། གཉིས་པ་དོན་
བསྡུས་ཏེ་མཚན་བསྟན་པ་ནི། འཕགས་པའི་བདེན་པ་བརྟག་པ་ཞེས་བྱ་བ་སྟེ་རབ་ཏུ་
བྱེད་པ་ཉི་ཤུ་བཞི་བའོ། །ཞེས་པའི་གཞུང་འདི་བྱུང་། གཉིས་པ་མྱང་འདས་བརྟག་པ་
ལ་གཉིས། རབ་བྱེད་ཀྱི་གཞུང་བཤད་པ། དོན་བསྡུས་ཏེ་མཚན་བསྟན་པའོ། །དང་བོ་
ལ་གཉིས། རྩོད་པ་དང་། ལན་ནོ། །དང་བོ་ནི། གལ་ཏེ་འདི་དག་ཀུན་སྟོང་ན། །ཞེས་
སོགས་ཚིགས་བཅད་གཅིག་བྱུང་། གཉིས་པ་ལ་བཞི། དངོས་པོ་རང་བཞིན་གྱིས་གྲུབ་
པའི་ཕྱོགས་ལ་མྱང་འདས་མི་འཐད་པར་བསྟན་པ། རང་གི་ལུགས་ཀྱི་མྱང་འདས་ངོས་
བཟུང་བ། དེ་ལས་ཚུལ་གཞན་དུ་སྨྲ་བ་དགག་པ། དེ་ལྟར་བཀག་པ་ལ་ལུང་དང་འགལ་
བ་སྤང་བའོ། །དང་བོ་ནི། གལ་ཏེ་འདི་ཀུན་མི་སྟོང་ན། །ཞེས་སོགས་ཚིགས་བཅད་
གཅིག་བྱུང་། གཉིས་པ་ནི། སྤངས་པ་མེད་པ་ཐོབ་མེད་པ། །ཞེས་སོགས་ཚིགས་བཅད་
གཅིག་བྱུང་། གསུམ་པ་ལ་གསུམ། མྱང་འདས་མཐའ་བཞིར་གྲུབ་པ་དགག་པ། མྱང་
འདས་ཐུགས་སུ་ཆུད་པ་བོ་མཐའ་བཞིར་མ་གྲུབ་པར་བསྟན་པ། དེའི་གྲུབ་པའི་དོན་
ནོ། །དང་བོ་ལ་གསུམ། མྱང་འདས་དངོས་པོར་ཡོད་མེད་སོ་སོར་བའི་མཐར་འདོད་པ་
དགག་པ། དེ་གཉིས་ཀའི་མཐར་འདོད་པ་དགག་པ། གཉིས་ཀ་མ་ཡིན་པའི་མཐར་
འདོད་པ་དགག་པའོ། །དང་བོ་ལ་བཞི། མྱང་འདས་དངོས་པོའི་མཐར་འདོད་པ་
དགག་པ། དངོས་པོ་མེད་པའི་མཐར་འདོད་པ་དགག་པ། དངོས་པོར་ཡོད་མེད་དམ་
-170-

༄༅། །བྲག་དགོན་རྡོ་རྗེ་འཆང་སྐུ་འཕྲེང་ལྔ་བའི་གསུང་འབུམ།
མཐའ་གཉིས་སྤངས་པའི་མྱང་འདས་གང་ལ་འཇོག་པ། མཐའ་གཉིས་སུ་ལྟ་བ་སྟོན་
པའི་སྨད་པའི་ཚུལ་བསྟན་པའོ། །དང་བོ་ནི། རེ་ཞིག་མྱ་ངན་འདས་དངོས་མིན། །ཞེས་
སོགས་ཚིགས་བཅད་གསུམ་བྱུང་། གཉིས་པ་ནི། གལ་ཏེ་མྱ་ངན་དངོས་མིན་ན། །ཞེས་
སོགས་ཚིགས་བཅད་གཉིས་བྱུང་། གསུམ་པ་ནི། འོང་བ་དང་ནི་འགྲོ་བའི་དངོས། །
ཞེས་སོགས་ཚིགས་བཅད་གཅིག་བྱུང་། བཞི་བ་ནི། འབྱུང་བ་དང་ནི་འཇིག་པ་དག །
ཞེས་སོགས་ཚིགས་བཅད་གཅིག་བྱུང་། གཉིས་པ་དེ་གཉིས་མཐར་འདོད་པ་དགག་པ་
ནི། གལ་ཏེ་མྱ་ངན་འདས་པ་ནི། །ཞེས་སོགས་ཚིགས་བཅད་བཞི་བྱུང་། གསུམ་པ་གཉིས་
ཀ་མ་ཡིན་པའི་མཐར་འདོད་པ་དགག་པ་ནི། དངོས་མིན་དངོས་པོ་མེད་མིན་པ། །ཞེས་
སོགས་ཚིགས་བཅད་གཉིས་བྱུང༌། གཉིས་པ་མྱང་འདས་ཐུགས་སུ་ཆུད་པ་བོ་མཐའ་
བཞིར་མ་གྲུབ་པར་བསྟན་པ་ནི། བཅོམ་ལྡན་མྱ་ངན་འདས་གྱུར་ནས། །ཞེས་སོགས་
ཚིགས་བཅད་གཉིས་བྱུང་། གསུམ་པ་དེའི་གྲུབ་དོན་ལ་གཉིས། སྲིད་ཞི་མཉམ་ཉིད་དུ་
གྲུབ་པ་དང་། ལུང་མ་བསྟན་གྱི་ལྟ་བ་དགག་པ་གྲུབ་པར་བསྟན་པའོ། །དང་བོ་ནི། འཁོར་
བ་མྱ་ངན་འདས་པ་ལས། །ཞེས་སོགས་ཚིགས་བཅད་གཉིས་བྱུང་། གཉིས་པ་ནི། གང་
འདས་ཕན་ཆད་མཐའ་སོགས་དང་། །ཞེས་སོགས་ཚིགས་བཅད་གསུམ་བྱུང་། བཞི་བ་
དེ་ལྟར་བཀག་པ་ལ་ལུང་དང་འགལ་བ་སྤོང་ཚུལ་བསྟན་པ་ནི། དམིགས་པ་ཐམས་ཅད་
ཉེར་ཞི་ཞིང་། །ཞེས་སོགས་ཚིགས་བཅད་གཅིག་བྱུང་། གཉིས་པ་དོན་བསྡུས་ཏེ་མཚན་
བསྟན་པ་ནི། མྱ་ངན་ལས་འདས་པ་བརྟག་པ་ཞེས་བྱ་བ་སྟེ་རབ་ཏུ་བྱེད་པ་ཉི་ཤུ་ལྔ་བའོ། །
ཞེས་པའི་གཞུང་འདི་བྱུང༌། གཉིས་པ་རྟེན་འབྱུང་རྟོགས་མ་རྟོགས་ལས་འཁོར་བའི་
འཇུག་ལྡོག་བྱེད་ལུགས་ལ་གཉིས། རབ་བྱེད་ཀྱི་གཞུང་བཤད་པ། དོན་བསྡུས་ཏེ་མཚན་
བསྟན་པའོ། །དང་བོ་ལ་གཉིས། ལུགས་འབྱུང་གི་རྟེན་འབྲེལ་བཤད་པ་དང་། ལུགས་
- 171 -

༄༅། །རྨ་གླིང་གསེར་འཁོར་ཆོས་རིག་དཔེ་ཚོགས།
ལྡོག་གི་རྟེན་འབྲེལ་བཤད་པའོ། །དང་བོ་ལ་གཉིས། འཕེན་བྱེད་ཀྱི་རྒྱུ་འབྲས་བསྟན་པ་
དང་། འགྲིབ་བྱེད་ཀྱི་རྒྱུ་འབྲས་བསྟན་པའོ། །དང་བོ་ནི། མ་རིག་བསྒྲིབས་པས་ཡང་
སྲིད་ཕྱིར། །ཞེས་སོགས་ཚིགས་བཅད་ལྔ་བྱུང་། གཉིས་པ་ནི། ཚོར་བའི་རྐྱེན་གྱིས་སྲེད་
པ་སྟེ། །ཞེས་སོགས་ཚིགས་བཅད་བཞི་བྱུང༌། གཉིས་པ་ལུགས་བཟློག་གི་རྟེན་འབྲེལ་
བསྟན་པ་ནི། །འཁོར་བའི་རྩ་བ་འདུ་བྱེད་དེ། །ཞེས་སོགས་ཚིགས་བཅད་གསུམ་བྱུང་།
གཉིས་པ་དོན་བསྡུས་ཏེ་མཚན་བསྟན་པ་ནི། སྲིད་པའི་ཡན་ལག་བཅུ་གཉིས་བརྟག་པ་
ཞེས་བྱ་བ་སྟེ་རབ་ཏུ་བྱེད་པ་ཉི་ཤུ་དྲུག་པའོ། །ཞེས་པའི་གཞུང་འདི་བྱུང༌། གསུམ་པ་
རྟེན་འབྱུང་རྟོགས་ན་ལྟ་བ་ངན་པ་ལྡོག་ཚུལ་ལ་གཉིས། རབ་བྱེད་ཀྱི་གཞུང་བཤད་པ།
དོན་བསྡུས་ཏེ་མཚན་བསྟན་པའོ། །དང་བོ་ལ་གཉིས། ལྟ་བ་ངན་པ་བཅུ་དྲུག་ངོས་བཟུང་
བ་དང་། རྟེན་འབྲེལ་རྟོགས་པས་དེ་ལ་མི་གནས་པའི་ཚུལ་ལོ། །དང་བོ་ནི། འདས་དུས་
བྱུང་མ་བྱུང་ཞེས་དང༌། །ཞེས་སོགས་ཚིགས་བཅད་གཉིས་བྱུང༌། གཉིས་པ་ལ་གཉིས།
ཐ་སྙད་དུ་གཟུགས་བརྙན་ལྟ་བུའི་རྟེན་འབྲེལ་གྱི་དབང་དུ་བྱས་ནས་ལྟ་བ་དེ་དག་ལ་
གནས་པ་དགག་པ། དོན་དམ་པར་སྤྲོས་པ་ཐམས་ཅད་ཞི་བས་ལྟ་བ་དེ་དག་ལ་གནས་
པ་དགག་པའོ། །དང་བོ་ལ་བཞི། སྔོན་གྱི་མཐའ་ལ་བརྟེན་པའི་ལྟ་བ་བཞི་ཚན་དང་བོ་
དགག་པ། དེས་ཕྱི་མའི་མཐའ་ལ་བརྟེན་པའི་ལྟ་བ་བཞི་ཚན་དང་བོ་ཁེགས་པར་བསྟན་
པ། སྔོན་གྱི་མཐའ་ལ་བརྟེན་པའི་ལྟ་བ་བཞི་ཚན་གཉིས་པ་དགག་པ། ཕྱི་མའི་མཐའ་ལ་
བརྟེན་པའི་ལྟ་བ་བཞི་ཚན་གཉིས་པ་དགག་པའོ། །དང་བོ་ལ་གཉིས། འདས་དུས་སུ་
བྱུང་མ་བྱུང་དུ་ལྟ་བ་གཉིས་དགག་པ། མཇུག་བསྡུས་ཏེ་ལྟ་བ་གཞན་གཉིས་ཀྱང་མི་
འཐད་པར་བསྟན་པའོ། །དང་བོ་ལ་གཉིས། འདས་དུས་སུ་བྱུང་བར་ལྟ་བ་དགག་པ།
འདས་དུས་སུ་མ་བྱུང་བར་ལྟ་བ་དགག་པའོ། །དང་བོ་ལ་གཉིས། དགག་པ་དངོས་
-172-

༄༅། །བྲག་དགོན་རྡོ་རྗེ་འཆང་སྐུ་འཕྲེང་ལྔ་བའི་གསུང་འབུམ།
དང་། བཀག་པའི་མཇུག་བསྡུ་བའོ། །དང་བོ་ནི། འདས་པའི་དུས་ན་བྱུང་གྱུར་ཞེས། །
ཞེས་སོགས་ཚིགས་བཅད་ལྔ་བྱུང༌། གཉིས་པ་ནི། དེ་ལྟར་ལེན་ལས་གཞན་མ་ཡིན། །
ཞེས་སོགས་ཚིགས་བཅད་གཅིག་བྱུང་། གཉིས་པ་འདས་དུས་སུ་མ་བྱུང་བར་ལྟ་བ་དགག་
པ་ནི། འདས་པའི་དུས་ན་མ་བྱུང་ཞེས། །ཞེས་སོགས་ཚིགས་བཅད་བཞི་བྱུང་། གཉིས་
པ་མཇུག་བསྡུས་ཏེ་ལྟ་བ་གཞན་གཉིས་ཀྱང་མི་མཐད་པར་བསྟན་པ་ནི། དེ་ལྟར་བདག་
བྱུང་བདག་མ་བྱུང༌། །ཞེས་སོགས་ཚིགས་བཅད་གཅིག་བྱུང༌། གཉིས་པ་དེས་ཕྱི་མའི་
མཐའ་ལ་བརྟེན་པའི་ལྟ་བ་བཞི་ཚན་དང་བོ་ཁེགས་པར་བསྟན་པ་ནི། མ་འོངས་དུས་
གཞན་འབྱུང་འགྱུར་དང་། །ཞེས་སོགས་ཚིགས་བཅད་གཅིག་བྱུང༌། གསུམ་པ་སྔོན་གྱི་
མཐའ་ལ་བརྟེན་པའི་ལྟ་བ་བཞི་ཚན་གཉིས་པ་དགག་པ་ལ་གཉིས། རྟག་མི་རྟག་གི་
མཐར་ལྟ་བ་དང་བོ་གཉིས་དགག་པ། མཐར་ལྟ་བ་ཕྱི་མ་གཉིས་དགག་པའོ། །དང་བོ་
ནི། གལ་ཏེ་ལྷ་དེ་མི་དེ་ན། །ཞེས་སོགས་ཚིགས་བཅད་གཉིས་བྱུང་། གཉིས་པ་ནི། གལ་
ཏེ་ཕྱོགས་གཅིག་ལྷ་ཡིན་ན། །ཞེས་སོགས་ཚིགས་བཅད་བཞི་བྱུང་། བཞི་བ་ཕྱི་མའི་མཐའ་
ལ་བརྟེན་པའི་ལྟ་བ་བཞི་ཚན་གཉིས་པ་དགག་པ་ལ་གཉིས། མཐའ་དང་ལྡན་མི་ལྡན་
གྱི་མཐར་ལྟ་བ་དང་བོ་གཉིས་དགག་པ། མཐར་ལྟ་བ་ཕྱི་མ་གཉིས་དགག་པའོ། །དང་
བོ་ནི། གལ་ཏེ་འཇིག་རྟེན་མཐའ་ཡོད་ན། །ཞེས་སོགས་ཚིགས་བཅད་བཞི་བྱུང་། གཉིས་
པ་ནི། གལ་ཏེ་ཕྱོགས་གཅིག་མཐའ་ཡོད་ལ། །ཞེས་སོགས་ཚིགས་བཅད་བཞི་བྱུང་། གཉིས་
ཡང་
པ་དོན་དམ་པར་སྤྲོས་པ་ཐམས་ཅད་ཞི་བས་ལྟ་བ་དེ་དག་ལ་གནས་པ་དགག་པ་ནི།
ན་དངོས་པོ་ཐམས་ཅད་དག །ཅེས་སོགས་ཚིགས་བཅད་གཅིག་བྱུང༌། གཉིས་པ་དོན་
བསྡུས་ཏེ་མཚན་གཞན་བསྟན་པ་ནི། ལྟ་བ་བརྟག་པ་ཞེས་བྱ་བ་སྟེ་རབ་དུ་བྱེད་པ་ཉི་ཤུ་
རྩ་བདུན་པའོ། །ཞེས་པའི་གཞུང་འདི་བྱུང་།གསུམ་པ། དེ་ལྟར་རྟེན་འབྱུང་མཐའ་བརྒྱད་
- 173 -

༄༅། །རྨ་གླིང་གསེར་འཁོར་ཆོས་རིག་དཔེ་ཚོགས།
དང་བྲལ་བར་གསུངས་པའི་སྒོ་ནས་སྟོན་པའི་བཀའ་དྲིན་རྗེས་སུ་དྲན་པས་ཕྱག་
མཛད་པ་ནི། གང་གིས་ཐུགས་བརྩེ་ཉེར་བཟུང་ནས། །ལྟ་བ་ཐམས་ཅད་སྤང་བའི་ཕྱིར། །
དམ་པའི་ཆོས་ནི་སྟོན་མཛད་པ། །གཽ་དམ་དེ་ལ་ཕྱག་འཚལ་ལོ། །ཞེས་པའི་གཞུང་འདི་
བྱུང་། བཞི་བ་མཇུག་གི་དོན་ནི།དབུ་མ་རྩ་བའི་ཚིག་ལེའུར་བྱས་པ་ཤེས་རབ་ཅེས་བྱ་བ་
ཞེས་པ་ནས་མཛད་པ་རྫོགས་སོ། །ཞེས་པའི་གཞུང་འདི་དང་། དབང་ཕྱུག་དམ་པའི་
མངའ་བདག་རྒྱལ་བོ་ཆེན་པོ་××ཤིན་ཏུ་ལེགས་པར་བཅོས་པའོ། །ཞེས་པའི་བར་གྱི་
གཞུང་འདི་དག་བྱུང་བ་ཡིན་པའི་ཕྱིར། སྨྲས་པ། རྒྱལ་བའི་ལུང་བསྟན་དཔལ་མགོན་
××ཞེས་དབུ་མ་རྩ་བ་ཤེས་རབ་ཀྱི་བསྡུས་དོན་འདི་ནི། སློབ་བུ་འགའ་ཞིག་གི་ངོར། བྲག་དགོན་སྤྲུལ་མིང་བ་འཇམ་
དབྱངས་བསྟན་པ་རྒྱ་མཚོས་སྦྱར་བའོ། །
- 174 -

༄༅། །བྲག་དགོན་རྡོ་རྗེ་འཆང་སྐུ་འཕྲེང